এবার মুখ তুলে ঈশানীর দিকে তাকায় পাখি। কি আছে ঐ দৃষ্টিতে? কেন বুকে একশটা মোচড় পড়ে ঈশানীর? মেয়েকে কি সে কারাবাসে দিয়ে এসেছে না সাগর জলে ফেলে এসেছে দেবতার গ্রাসের কোপে পড়ে? গলার নলীতে আটকে থাকা কান্নার দলাটাকে প্রাণপন পিছনে ঠেলতে থাকে ঈশানী। হাল ধরে সুজিত। নতুন জীবনের হাজার কর্মব‍্যস্ততার স্ট্রেসে সদ‍্য বাইরে একা থাকা মেয়ে হিমসিম খেয়ে যাচ্ছে। সুজিত মেয়েকে রাস্তা দেখায়। এক সময় শান্ত হয়ে আসে মেয়ে। এই সুযোগে দিদার বার্তা পৌঁছে দেয় ঈশানী মেয়ের কানে। ‘নিজেকে একটু সময় দে।’